3 truuks om jou kind in 3 dae te leer om die potjie te gebruik - Goeie Huishouding
Geen meer morsige doeke nie!​​
Vergeet daarvan om te kyk vir tekens van gereedheid – wanneer jy jou kind van die doeke af wil haal, is hy of sy heelwat vroeër gereed as wat jy dink. “Ek glo alle kinders is gereed om bedags en saans die potjie te gebruik om te piepie of te poef teen die tyd dat hulle 22 maande oud is,” sê Lora Jensen, skrywer van 3 Day Potty Training (en ma van ses). Kinders is nuuskierige wesens en reageer op potjielesse met die regte gedragsriglyne: Leer hulle om hul liggaam te ken en raak ontslae van afleidings en ou metodes. Hier is die drie wenke wat jy nodig het om te weet of jy – en jou kind – reg is om van die doeke ontslae te raak.
Soms raak jou kind so vasgevang in speeltyd dat hy (of sy) eenvoudig nie besef hy het nodig om die potjie te gebruik nie. En omdat hulle altyd ’n ingeboude badkamer aan hulle vas het, weet hulle nie om enige iets te sê nie. Lora het aan ABC 6 gesê ouers moet kinders voortdurend herinner dat hulle vir jou moet sê as hulle nodig het om die potjie te gebruik. “Moet hulle nie vra nie, herinner hulle bloot dat hulle die potjie moet gebruik,” sê sy. “As die kind voel hy het beheer oor die proses, sal hy nie daarteen stry nie.”
Raak ontslae van dinge wat hul aandag aftrek
Om die kanaal na Curious George oor te skakel gee jou dalk ’n minuut om asem te haal, maar dit ontspoor ook jou pogings. Lora sê dis belangrik om seker te maak die TV en selfone is afgeskakel. “Dit beteken eintlik om by die huis te bly en niks te doen nie. Fokus net al jou tyd op die kind vir drie dae,” sê Jensen.
Gooi jou bystandmiddels weg
Ja, dis tyd om van ál die doeke ontslae te raak. Dink daaraan as ’n manier om ’n einde aan enige verskonings te maak wat daartoe sal lei dat jy op ou gewoontes staatmaak.
En as jy bewyse wil hê dat die metode werk, lees ’n bietjie hierdie reaksie van ’n aanhanger op Facebook.
Lora, used your method with my oldest son and it worked. Thought it was maybe just lucky. A year later I used it with…
Geplaas deur 3 Day Potty Training op Donderdag 17 Julie 2014